L 248/36 Den Europæiske Unions Tidende 22.9.2010 KOMMISSIONENS FORORDNING (EU, Euratom) Nr. 833/2010 af 21. september 2010 om gennemførelse af Rådets forordning (EU, Euratom) nr. 617/2010 om indberetning til Kommissionen om investeringsprojekter i energiinfrastruktur i Den Europæiske Union EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til traktaten om oprettelse af Det Europæiske Atomenergifællesskab, under henvisning til Rådets forordning (EU, Euratom) nr. 617/2010 af 24. juni 2010 om indberetning til Kommissionen om investeringsprojekter i energiinfrastruktur i Den Europæiske Union og om ophævelse af forordning (EF) nr. 736/96 ()), særlig artikel 7, og ud fra følgende betragtninger: (1)  Kommissionen skal vedtage bestemmelserne vedrørende form og andre tekniske enkeltheder ved indberetning af de i artikel 3 og 5 i forordning (EU, EURATOM) nr. 617/2010 omhandlede data og oplysninger. (2) — For at indsamle sammenlignelige data og lette indberet- ningen fra medlemsstaterne eller deres bemyndigede enheder eller organer omhandlet i artikel 3 i forordning (EU, EURATOM) nr. 617/2010 skal indberetningerne lettes ved hjælp af indberetningsskemaer. (3) Som følge af ophævelsen af Rådets forordning (EU) nr. 736/96 (?) bør Kommissionens forordning (EF) nr. 2386/96 (?) også ophæves — VEDTAGET DENNE FORORDNING: Artikel 1 Formen og andre tekniske enkeltheder ved indberetning til Kommissionen af de i artikel 3 og 5 i forordning (EU, EURATOM) nr. 617/2010 omhandlede data og oplysninger om investeringsprojekter i energiinfrastruktur er fastsat i bilaget til denne forordning. Artikel 2 Forordning (EF) nr. 2386/96 ophæves. Artikel 3 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 21. september 2010. ()) EUT L 180 af 15.7.2010, s. 7. På Kommissionens vegne José Manuel BARROSO Formand (?) EFT L 102 af 25.4.1996, s. 1. () EFT L 326 af 17.12.1996, s. 13.